Σας παραθέτουμε διευκρινίσεις σχετικά με την τελετή ορκωμοσίας των Τμημάτων Κτηνιατρικής, Βιοχημείας & Βιοτεχνολογίας, Φυσικοθεραπείας και Νοσηλευτικής της **Τετάρτης  22α-09-2021.**

 Η τελετή θα ξεκινήσει στις **19:00**

 Ώρα προσέλευσης ορίζεται η **17:45 έως 18:15** με τις ακόλουθες οδηγίες προσέλευσης και αποχώρησης μετά το πέρας της τελετής:

1. Οι φοιτητές προσέρχονται από τη δεξιά πλευρά του χώρου του Κηποθεάτρου παράλληλα με το ποτάμι. Θα είναι μαζί με την οικογένειά τους και θα κρατούν τις αποστάσεις (1,5 m)  απ την προηγούμενη ή επόμενη οικογένεια. Θα ακολουθούν τις οδηγίες των υπαλλήλων της εταιρείας φύλαξης.
2. Στην είσοδο (φοιτητής κ οικογένεια) θα επιδεικνύουν είτε πιστοποιητικό εμβολιασμού (14 ημερών μετά τη δεύτερη ή τη μοναδική δόση), είτε βεβαίωση PCR εντός των τελευταίων 72 ωρών πριν την ώρα της εκδήλωσης ή αρνητικής εξέτασης rapid test εντός 24 ωρών είτε πιστοποιητικό νόσησης έως 180 ημέρες από τον πρώτο θετικό έλεγχο. Όλα τα παραπάνω είναι αυστηρά προ απαιτούμενα για την είσοδο στο χώρο της τελετής.
3. Υποχρεωτική χρήση προστατευτικής μάσκας χειρουργικού τύπου για όλους καθ όλη τη διάρκεια της τελετής.
4. Αμέσως μετά την είσοδο, οι γονείς καθ υπόδειξη των υπαλλήλων φύλαξης, θα ανεβαίνουν τη σκάλα στην αριστερή πλευρά για να καταλάβουν τις θέσεις στα επάνω διαζώματα. Ανά οικογένεια θα αφήνουν κενή θέση από την επόμενη οικογένεια.
5. Οι φοιτητές θα προχωρούν προς τη σκηνή και δεξιά τους θα ταυτοποιείτε η παρουσία τους (αστυνομική ταυτότητα) και θα παραλαμβάνουν την τήβεννο. Θα τους υποδεικνύεται ο χώρος που θα καθίσουν ανά Τμήμα και για το λόγο αυτό έχουμε επισυνάψει σχεδιάγραμμα για περισσότερη βοήθεια. Θα αφήνουν ανάμεσά τους μια κενή θέση.
6. Μετά το πέρας της τελετής, θ αποχωρήσουν πρώτοι οι γονείς ανά οικογένεια κ τηρώντας τις αποστάσεις. Παράλληλα οι φοιτητές, τηρώντας και εκείνοι τις αποστάσεις, θα παραδίδουν την τήβεννο στο σημείο από το οποίο την παρέλαβαν. Όσοι από τους φοιτητές θα πρέπει να υπογράψουν το πρωτοκόλλου ορκωμοσίας του Τμήματός τους, θα το κάνουν στο τραπέζι που θα βρίσκεται δίπλα απ το χώρο των τηβέννων καθώς θα τις παραδίδουν.

**Το πρόγραμμα της τελετής θα σας αποσταλεί τις επόμενες ημέρες.**

***Επισυνάπτουμε*** *σχεδιάγραμμα του Κηποθεάτρου με τις υποδείξεις για το χώρο που θα καταλάβουν οι φοιτητές του κάθε Τμήματος καθώς επίσης τον όρκο κ την πολιτική διαβεβαίωση με τις μπάρες (../..) όπου θα είναι τα κενά στην ανάγνωση για να επαναλαμβάνουν το κείμενο οι φοιτητές.*

Είμαστε στη διάθεσή σας για όποια πληροφορία χρειαστεί.

Ευχαριστούμε τις Γραμματείες για την άψογη συνεργασία.

Καλή επιτυχία σε όλους.

Φιλικά

Έφη Πάττα

ΚΟΣΜΗΤΕΙΑ ΣΧΟΛΗΣ ΕΠΙΣΤΗΜΩΝ ΥΓΕΙΑΣ

ΠΑΝΕΠΙΣΤΗΜΙΟ ΘΕΣΣΑΛΙΑΣ

ΚΤΗΡΙΟ ΒΙΒΛΙΟΘΗΚΗΣ,

1ος ΟΡΟΦΟΣ, ΒΙΟΠΟΛΙΣ ΤΚ 41500

ΤΗΛ. 2410685745, 685746, 685747

ΦΑΞ 2410685541